CELEX: 32010R0091
Language: mt
Date: 2010-02-02 00:00:00
Title: Regolament tal-Kummissjoni (UE) Nru 91/2010 tat- 2 ta’ Frar 2010 li jemenda r-Regolament (KE) Nru 1982/2004 li jimplimenta r-Regolament (KE) Nru 638/2004 tal-Parlament Ewropew u tal-Kunsill dwar l-istatistika Komunitarja relatata mal-kummerċ ta’ merkanzija bejn l-Istati Membri, fir-rigward tal-lista ta’ prodotti esklużi mill-istatistika, l-komunikazzjoni ta’ informazzjoni mill-amministrazzjoni tat-taxxa u l-valutazzjoni tal-kwalità

3.2.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 31/1
               
            REGOLAMENT TAL-KUMMISSJONI (UE) Nru 91/2010
      tat-2 ta’ Frar 2010
      li jemenda r-Regolament (KE) Nru 1982/2004 li jimplimenta r-Regolament (KE) Nru 638/2004 tal-Parlament Ewropew u tal-Kunsill dwar l-istatistika Komunitarja relatata mal-kummerċ ta’ merkanzija bejn l-Istati Membri, fir-rigward tal-lista ta’ prodotti esklużi mill-istatistika, l-komunikazzjoni ta’ informazzjoni mill-amministrazzjoni tat-taxxa u l-valutazzjoni tal-kwalità
      IL-KUMMISSJONI EWROPEA,
      Wara li kkunsidrat it-Trattat dwar il-funzjonament tal-Kummissjoni Ewropea,
      Wara l-kkunsidrat ir-Regolament (KE) Nru 638/2004 tal-Parlament Ewropew u tal-Kunsill tal-31 ta’ Marzu 2004 dwar l-istatistika Komunitarja relatata mal-kummerċ ta’ merkanzija bejn l-Istati Membri u li jħassar ir-Regolament tal-Kunsill (KE) Nru 3330/91 (1), u b’mod partikolari l-Artikoli 3(4) u (5), 8, 2 u 13 tiegħu,
      Billi:
      
                  (1)
               
               
                  Ir-Regolament (KE) Nru 638/2004 ġie implementat bir-Regolament (KE) Nru 1982/2004 (2).
               
            
                  (2)
               
               
                  L-aċċess mill-awtoritajiet nazzjonali għad-dejta disponibbli fuq id-dikjarazzjonijiet tal-VAT ta’ rikapitolazzjoni msemmija fl-Artikolu 6 tar-Regolament (KE) Nru 1982/2004 għandu jiġi estiż biex tkun żgurata l-kwalità tad-dejta statistika.
               
            
                  (3)
               
               
                  Il-modalitajiet u l-istruttura tar-rapport ta’ kwalità msemmija fl-Artikolu 26 tar-Regolament (KE) Nru 1982/2004 għandhom jiġu emendati sabiex jiġi żgurat qafas ta’ assigurazzjoni tal-kwalità integrata li jkun konformi mal-Kodiċi ta’ Prattika għall-Istatisika Ewropea (3).
               
            
                  (4)
               
               
                  Il-lista fl-Anness I tar-Regolament (KE) Nru 1982/2004 li jistabbilixxi l-prodotti esklużi mill-istatistika relatata mal-kummerċ ta’ merkanzija bejn l-Istati Membri biex jiġu trażmessi lill-Kummissjoni (Eurostat) għandha tiġi adattata biex tkun iktar konformi mar-rakkomandazzjonijiet internazzjonali addottati mill-Kummissjoni tal-Istatistika tan-Nazzjonijiet Uniti u biex jiġi iktar iċċarat l-ambitu tad-dejta miġbura.
               
            
                  (5)
               
               
                  Ir-Regolament (KE) Nru 1982/2004 għandu għalhekk jiġi emendat skont dan.
               
            
                  (6)
               
               
                  Il-miżuri stipulati f’dan ir-Regolament huma konformi mal-opinjoni tal-Kumitat għall-istatistiċi fuq il-kummerċ tal-merkanzija bejn l-Istati Membri.
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 1982/2004 għandu għalhekk jiġi emendat kif ġej:
      
                  (1)
               
               
                  L-Artikoli 5 u 6 huma sostitwiti b’dan li ġej:
                  “Artikolu 5
                  Informazzjoni fuq id-denunzji tal-VAT
                  1.   L-amministrazzjoni responsabbli mit-taxxa f’kull Stat Membru għandha tipprovdi lill-awtoritajiet nazzjonali bl-informazzjoni li ġejja sabiex jiġu identifikati persuni li jkunu ddikjaraw akkwisti intra-UE u provvisti ta’ merkanzija għall-finijiet fiskali:
                  
                              (a)
                           
                           
                              l-isem sħiħ tal-persuna taxxabbli;
                           
                        
                              (b)
                           
                           
                              l-indirizz sħiħ, inkluża l-kodiċi postali;
                           
                        
                              (c)
                           
                           
                              in-numru ta’ identifikazzjoni skont l-Artikolu 9(1)(a) tar-Regolament (KE) Nru 638/2004.
                           
                        2.   L-amministrazzjoni responsabbli mit-taxxa f’kull Stat Membru għandha tipprovdi lill-awtoritajiet nazzjonali, għal kull persuna taxxabbli:
                  
                              (a)
                           
                           
                              l-ammont taxxabbli ta’ akkwisti intra-UE u provvisti ta’ oġġetti miġbur mid-denunzji tal-VAT skont l-Artikolu 251 tal-Kunsill 2006/112/KE (*);
                           
                        
                              (b)
                           
                           
                              il-perjodu tat-taxxa.
                           
                        Artikolu 6
                  Informazzjoni dwar id-dikjarazzjonijiet ta’ rikapitolazzjoni tal-VAT
                  1.   Għal kull persuna taxxabbli, l-amministrazzjoni responsabbli mit-taxxa f’kull Stat Membru għandha tipprovdi lill-awtoritajiet nazzjonali għall-inqas b’din l-informazzjoni:
                  
                              (a)
                           
                           
                              L-informazzjoni dwar il-provvisti intra-UE miġbura mid-dikjarazzjonijiet ta’ rikapitolazzjoni tal-VAT skont l-Artikolu 264 tad-Direttiva 2006/112/KE, u b’mod partikolari:
                              
                                          —
                                       
                                       
                                          in-numru ta’ identifikazzjoni tal-VAT ta’ kull fornitur nazzjonali,
                                       
                                    
                                          —
                                       
                                       
                                          In-numru ta’ identifikazzjoni tal-VAT tal-Istat Membru msieħeb akkwirenti,
                                       
                                    
                                          —
                                       
                                       
                                          l-ammont taxxabbli bejn kull fornitur nazzjonali u l-Istat Membru msieħeb akkwirenti;
                                       
                                    
                        
                              (b)
                           
                           
                              informazzjoni dwar l-akkwisti intra-UE kollha kkomunikati mill-Istati Membri l-oħra skont l-Artikoli 23 u 24 tar-Regolament tal-Kunsill (KE) Nru 1798/2003 (**), u b’mod partikolari:
                              
                                          —
                                       
                                       
                                          in-numru ta’ identifikazzjoni tal-VAT ta’ kull akkwirent nazzjonali,
                                       
                                    
                                          —
                                       
                                       
                                          l-ammont totali taxxabbli mill-akkwirent nazzjonali aggregat mill-Istat Membru msieħeb.
                                       
                                    
                        2.   Malli tirċievi l-informazzjoni, l-amministrazzjoni responsabbli mit-taxxa f’kull Stat Membru għandha tagħmilha disponibbli għall-awtoritajiet nazzjonali mingħajr dewmien.”
                  
                     (*)  ĠU L 347, 11.12.2006, p. 1."
						
                  
                     (**)  ĠU L 264, 15.10.2003, p. 1."
						
               
            
                  (2)
               
               
                  L-Artikolu 26 għandu jiġi sostitwit b’dan li ġej:
                  “Artikolu 26
                  1.   F’konformità mal-kriterji ta’ kwalità definiti fl-Artikolu 13 tar-Regolament (KE) Nru 638/2004, il-Kummissjoni (Eurostat) għandha twettaq evalwazzjoni annwali tal-kwalità abbażi tal-indikaturi tal-kwalità u l-ħtiġiet miftiehma minn qabel mal-awtoritajiet nazzjonali.
                  2.   Il-Kummissjoni (Eurostat) għandha tipprepara abbozz ta’ rapport ta’ kwalità parzjalment ikkompilat għal kull Stat Membru. L-abbozzi tar-rapporti ta’ kwalità għandhom jintbagħtu lill-Istati Membri sat-30 ta’ Novembru, wara s-sena ta’ referenza.
                  3.   L-Istati Membri għandhom jipprovdu lill-Kummissjoni (Eurostat) bir-rapporti ta’ kwalità tagħhom kompluti fi żmien tmien ġimgħat mill-wasla tal-abbozzi tar-rapporti ta’ kwalità parzjalment ikkompilati.
                  4.   Il-Kummissjoni (Eurostat) għandha tevalwa l-kwalità tal-istatistika trażmessa abbażi tad-dejta u tar-rapporti ta’ kwalità pprovduti mill-Istati Membri u għandha tipprepara rapport ta’ valutazzjoni għal kull Stat Membru.
                  5.   Il-Kummissjoni (Eurostat) għandha tipprepara u tqassam sommarju tar-rapport ta’ kwalità li jkopri l-Istati Membri kollha. Dan ikun jinkludi l-indikaturi ewlenin ta’ kwalità u l-informazzjoni miġbura permezz tar-rapporti ta’ kwalità.”
               
            
                  (3)
               
               
                  L-Anness I għar-Regolament (KE) Nru 1982/2004 għandu jinbidel bit-test fl-Anness għal dan ir-Regolament.
               
            
                  (4)
               
               
                  L-Anness VI għar-Regolament (KE) Nru 1982/2004 huwa mħassar.
               
            Artikolu 2
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Komunità Ewropea.
      Dan ir-Regolament għandu japplika mill-1 ta’ Jannar 2010.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussel, it-2 ta’ Frar 2010.
         
            
               Għall-Kummissjoni
            
            José Manuel BARROSO
            
               Il-President
            
         
      
      
         (1)  ĠU L 102, 7.4.2004, p. 1.
      
         (2)  ĠU L 343, 19.11.2004, p. 3.
      
         (3)  COM(2005) 217 finali.
      
         ANNESS
         
            
               “ANNESS I
               
                  Lista ta’ oġġetti esklużi mill-istatistika relatata mal-kummerċ ta’ merkanzija ma’ Stati Membri, li għandha tintbagħat lill-Kummissjoni (Eurostat)
               
               
                           (a)
                        
                        
                           deheb monetarju;
                        
                     
                           (b)
                        
                        
                           mezzi ta’ ħlas li huma valuta legali u titoli, inklużi mezzi li huma ħlasijiet għal servizzi bħal posta, taxxi, onorarji għall-utent;
                        
                     
                           (c)
                        
                        
                           merkanzija għal jew wara użu temporanju, (eż. kiri, self, kiri operattiv), sakemm il-kundizzjonijiet kollha li ġejjin ikunu sodisfatti:
                           
                                       —
                                    
                                    
                                       l-ebda proċessar ma huwa jew ma kien ġie ippjanat jew imwettaq,
                                    
                                 
                                       —
                                    
                                    
                                       it-tul mistenni tal-użu temporanju ma kienx jew mhux maħsub li jkun itwal minn 24 xahar,
                                    
                                 
                                       —
                                    
                                    
                                       id-dispaċċ/il-wasla ma jridx/tridx jiġi/tiġi ddikjarat/a bħala provvista/akkwist għall-finijiet tal-VAT;
                                    
                                 
                     
                           (d)
                        
                        
                           merkanzija spustjata bejn:
                           
                                       —
                                    
                                    
                                       Stat Membru u l-enklavi territorjali tiegħu fi Stati Membri oħra, u
                                    
                                 
                                       —
                                    
                                    
                                       l-Istat Membru li jospita u l-enklavi territorjali ta’ Stati Membri oħra jew organizzazzjonijiet internazzjonali.
                                    
                                 L-enklavi territorjali jinkludu l-ambaxxati u l-forzi armati nazzjonali stazzjonati barra mit-territorju tal-pajjiż ta’ oriġini;
                        
                     
                           (e)
                        
                        
                           merkanzija użata biex tinġarr informazzjoni personalizzata, inkluż is-software;
                        
                     
                           (f)
                        
                        
                           software mniżżel mill-Internet;
                        
                     
                           (g)
                        
                        
                           oġġetti fornuti bla ħlas li minnhom infushom mhumiex suġġetti ta’ tranżazzjoni kummerċjali, sakemm il-moviment huwa bl-intenzjoni waħdanija ta’ preparazzjoni jew ta’ sostenn ta’ tranżazzjoni kummerċjali maħsuba sussegwenti billi jintwerew il-karatteristiċi ta’ prodotti jew servizzi bħal:
                           
                                       —
                                    
                                    
                                       materjal ta’ reklamar,
                                    
                                 
                                       —
                                    
                                    
                                       kampjuni kummerċjali;
                                    
                                 
                     
                           (h)
                        
                        
                           merkanzija għat-tiswija jew wara t-tiswija u l-partijiet tal-bdil li huma inkorporati fil-qafas tat-tiswija u partijiet difettużi sostitwiti;
                        
                     
                           (i)
                        
                        
                           mezzi tat-trasport li jkunu qed jivvjaġġaw fil-kors tax-xogħol tagħhom, inkluż apparat tat-tfigħ ta’ vetturi spazjali fil-mument tat-tfigħ.”